สร้างนิสัยสู่ความสำเร็จ ประสบความสำเร็จจากการใช้ชีวิตที่ดีต่อสุขภาพ ประสบความสำเร็จในฐานะกระบวนการทางจิตใจ
คนที่ประสบความสำเร็จไม่ได้ประสบความสำเร็จมาตั้งแต่เกิด แต่พวกเขาประสบความสำเร็จจากประสบการณ์ชีวิตที่สั่งสมมา ซึ่งรวมถึงความเสี่ยงและความล้มเหลวด้วย แม้ว่าคุณจะไม่ควรทำอะไรหุนหันพลันแล่น แต่การยอมรับความเสี่ยงที่คำนวณไว้แล้วให้ผลตอบแทนในระยะยาว แม้ว่าคุณอาจจะไม่ประสบความสำเร็จในทุกสิ่งที่คุณทำ แต่การศึกษาและเรียนรู้จากความล้มเหลวคือลักษณะสำคัญที่คนที่ประสบความสำเร็จทุกคนมี สตีฟ จ็อบส์ถูกไล่ออกจาก Apple ในปีพ.ศ. 2528 หลักๆ ก็เพราะว่าเขาทำงานด้วยยาก แต่ 12 ปีผ่านไปเขาก็กลับมาอีกครั้งและทำให้บริษัทที่กำลังจะล่มตอนนั้นประสบความสำเร็จได้เพราะเขากลายเป็นผู้นำที่ดีกว่าเดิมแล้ว งานวิจัยพบความสัมพันธ์ระหว่างความสำเร็จส่วนบุคคลกับการทำงานเชิงรุก เพราะฉะนั้นแทนที่จะรอให้โอกาสเข้ามาหาคุณ คุณต้องระดมสมองเพื่อหาทางทำให้ชีวิตและหน้าที่การงานของตัวเองดีขึ้น และรีบลงมือทำก่อนจะสายเกินไป ด้านล่างนี้เป็นเทคนิคที่จะช่วยให้คุณเป็นคนทำงานเชิงรุกมากขึ้น : เทคนิคการระดมสมองที่มีประโยชน์ได้แก่ การเขียนโดยไม่หยุดคิด การเขียนรายการ และการสร้างแผนที่ความคิด  คาดเดาว่าจะมีอุปสรรคอะไรที่คุณจะต้องเจอและคุณจะจัดการกับมันอย่างไร ทักษะที่เกี่ยวข้องกับทักษะอย่างการนึกภาพก็คือการทำนาย เวลาที่เราวางแผนเส้นทางสู่ความสำเร็จตามความเป็นจริง เราจำเป็นต้องนึกถึงหลุมพรางที่อยู่ตามเส้นทางนั้นด้วย ป้องกันอุปสรรคที่อาจเกิดขึ้นได้ แม้ว่าจะไม่สมารถเลี่ยงทุกอุปสรรคได้ แต่หลายอุปสรรคก็สามารถหลีกเลี่ยงได้ด้วยการเตรียมพร้อม การระดมทุน และการฝึกฝนล่วงหน้า รู้คุณค่าของช่วงเวลา งานวิจัยเผยว่า การเรียนรู้ว่า เมื่อไหร่  ควรลงมือทำนั้นสำคัญพอๆ กับการลงมือทำ การลงมือทำในสิ่งที่ไม่คุ้นเคยเร็วเกินไปจะทำให้คุณดูไม่เตรียมพร้อมหรือมุทะลุ ในขณะที่การลงมือทำช้าเกินไปก็อาจทำให้คุณเสียโอกาสที่จะได้ใช้ทักษะและแสดงความเป็นผู้นำ ความสำเร็จไม่ได้เกิดขึ้นมาลอยๆ คนที่ประสบความสำเร็จทุกคนมีรายชื่อเพื่อน ครู ที่ปรึกษา เพื่อนร่วมงาน และอื่นๆ ที่ช่วยเหลือพวกเขาระหว่างทางยาวเป็นหางว่าว  มองหาคนในชีวิตคุณที่มีพรสวรรค์ มองโลกในแง่ดี ส่งเสริม มีแรงผลักดัน และรอบรู้ หาเวลาเรียนรู้จากพวกเขาและร่วมงานด้วยถ้าเป็นไปได้ การฝึกงาน งานสัมมนา และการขอดูงานเป็นวิธีที่ดีที่คุณจะได้มีปฏิสัมพันธ์กับคนที่ประสบความสำเร็จและเรียนรู้จากพวกเขา บางทีเป้าหมายของคุณก็อาจจะอยู่นอกสนามแข่งหนู และคุณก็กำลังมองหาทางที่จะประสบความสำเร็จในฐานะพ่อ/แม่หรือครู แต่กฎก็ยังเหมือนเดิม หาคนที่ประสบความสำเร็จที่คุณชื่นชม ใช้เวลากับพวกเขาและเรียนรู้ว่าอะไรที่ทำให้พวกเขาเป็นคนแบบนี้ เลียนแบบนิสัยที่ดีเหล่านั้นเพื่อเสริมแรงทะเยอทะยานของคุณ คุณกำลังพยายามปรับปรุงการส่งสินค้าหรือบริการให้แก่ลูกค้าอยู่หรือเปล่า คุณกำลังมองหาผู้เชี่ยวชาญที่อาวุโสกว่าที่จะมาเป็นที่ปรึกษาให้คุณได้ใช่ไหม คุณกำลังพยายามฝึกทักษะเพื่อเป็นนักแข่งจักรยานหรือเปล่า ไม่ว่าจะเป็นในแง่ของการงานหรือเรื่องส่วนตัว การสร้างความสัมพันธ์ที่แข็งแกร่งเป็นส่วนสำคัญของความสำเร็จ ไม่ว่าคุณจะอยู่ในสาขาไหนก็ตาม เทคนิคต่อไปนี้สามารถช่วยให้คุณพัฒนาความสัมพันธ์เหล่านี้ได้อย่างมีประสิทธิภาพ :   สร้างเครือข่ายส่วนตัว แม้ว่าผู้ประกอบการทุกคนจะรู้ดีว่า แบรนด์ที่แข็งแกร่งและการนำเสนอในโซเชียลมีเดียนั้นเป็นกุญแจสำคัญของความสำเร็จด้านอาชีพ แต่สิ่งเหล่านี้ก็ไม่สามารถทดแทนเครือข่ายส่วนบุคคลได้ ซึ่งเป็นแหล่งโอกาสและการเติบโตที่พบได้มากที่สุด  พัฒนาความสัมพันธ์ที่ไม่เกี่ยวข้องกับความทะเยอทะยานที่จริงจังของคุณ ให้มองว่าชีวิตส่วนตัวของคุณเป็นสนามซ้อมที่คุณจะได้ฝึกจัดการผู้คนในบริบทของการงานหรือที่เกี่ยวข้องกับการจ้างงาน เวลาที่คุณไม่ฟังความต้องการของคนในครอบครัวหรือไม่ได้เป็นเพื่อนที่ซื่อสัตย์ ความสัมพันธ์เหล่านี้ก็ไม่สามารถเติบโตได้ นอกจากนี้คุณยังต้องมองหาโอกาสที่จะได้พัฒนาความสัมพันธ์กับเพื่อนใหม่ด้วย เพราะฉะนั้นลองไปเข้าชมรมหรือไปงานมีตติ้งที่เกี่ยวกับงานอดิเรกของคุณ การถามคำถามเป็นวิธีที่ดีที่ไม่ทำให้คุณดูเป็นส่วนสำคัญของการสนทนา แต่ช่วยเพิ่มพูนความรู้และทำให้คุณเป็นคนน่าคบหามากยิ่งขึ้น เพราะเป็นการเปิดโอกาสให้ผู้อื่นได้เล่าเรื่องของตัวเอง นอกจากนี้การรับฟังคนอื่นยังทำให้คุณได้ประโยชน์จากความเชี่ยวชาญของพวกเขา และใช้สิ่งที่คุณเรียนรู้กับงานในอนาคต เวลาที่คุณโยนความผิดให้กับการกระทำของตัวเอง ก็เท่ากับว่าคุณโยนโอกาสที่จะอ้างผลงานจากความสำเร็จของคุณด้วยเช่นกัน อย่าโทษแรงผลักดันภายนอก แต่ให้วิเคราะห์ว่าคุณทำอะไรและครั้งต่อไปคุณจะทำให้ดีขึ้นได้อย่างไร จำไว้ว่ามีแต่คุณเท่านั้นที่จะตัดสินใจได้ว่าคุณประสบความสำเร็จหรือล้มเหลว คนที่ประสบความสำเร็จคือคนที่มีแรงผลักดันอย่างแรงกล้าและมีจรรยาบรรณที่สูงส่ง ทุ่มเทให้กับแต่ละงานที่ทำอย่างเต็มที่ ทำให้ดีเกินความคาดหมายของเพื่อนร่วมงานและผู้บังคับบัญชา อย่าหยุดที่คำว่า "พอ" แต่ให้ทำงานเพื่อปรับปรุงและสร้างความก้าวหน้าให้มากกว่าที่จำเป็นเสมอ เบน แฟลงคลิน หนึ่งในแกนนำผู้ก่อตั้งของสหรัฐอเมริกาและนักธุรกิจที่ประสบความสำเร็จกล่าวว่า  "นอนแต่หัวค่ำ ตื่นแต่เช้า แล้วเราจะสุขภาพดี ร่ำรวย และปราดเปรื่อง" งานวิจัยพบว่า การตื่นแต่เช้าทำให้คุณมีสติรอบคอบและพัฒนาทักษะการแก้ปัญหา และยังทำให้คุณได้ประโยชน์สูงสุดจากทุกชั่วโมงในแต่ละวันอีกด้วย เทคนิคที่ช่วยให้คุณตื่นเช้าสม่ำเสมอได้แก่  จัดการช่วงเวลาหัวค่ำให้พร้อมสำหรับการเข้านอนในเวลาที่เหมาะสม (ซึ่งรวมถึงการเลิกใช้อุปกรณ์อิเล็กทรอนิกส์ 1 ชั่วโมงก่อนเข้านอน) อย่ากดปุ่มเลื่อนเวลาปลุก แต่ให้ตั้งนาฬิกาปลุกหรืออุปกรณ์ปลุกไว้บนโต๊ะที่อยู่อีกฟากหนึ่งของห้องจากที่ๆ คุณนอน เป็นการบังคับให้คุณต้องลุกไปปิดเสียงปลุก คนที่ประสบความสำเร็จเข้าใจว่า การจะทำสิ่งต่างๆ ให้ได้ดีที่สุดนั้นต้องอาศัยการดูแลร่างกาย ซึ่งรวมถึงการออกกำลังกายเป็นประจำเพื่อให้ได้ประโยชน์ดังต่อไปนี้ :   ลดอาการซึมเศร้า  เพิ่มระดับพลังงานและต่อสู้กับความเหนื่อยล้า  ทำให้การตอบสนองของระบบภูมิคุ้มกันดีขึ้นและป้องกันโรค  สอนระเบียบวินัยและการอุทิศตัวเพื่อเป้าหมาย  ถ้าคุณไม่มีเวลามากพอที่จะออกกำลังกายอย่างจริงจัง ให้สร้างการเปลี่ยนแปลงเล็กๆ ก่อน เช่น เดินขึ้นบันไดหรือเดินแทนการขับรถไปสถานที่ใกล้ๆ เพื่อนำไปสู่วิถีชีวิตที่ดีต่อสุขภาพ งานวิจัยพบว่า พื้นฐานภาวะทางอารมณ์สำคัญต่อความมั่นใจโดยรวม ซึ่งเป็นส่วนประกอบหลักของการลงทุนในอาชีพการงานได้อย่างประสบความสำเร็จ พูดอีกอย่างก็คือ ความสำเร็จไม่ได้ทำให้คนมีความสุข แต่คนที่มีความสุขต่างหากที่สร้างความสำเร็จขึ้นมา คำแนะนำด้านล่างนี้คือวิธีรับผิดชอบต่อความสุขของตนเองและสร้างความสำเร็จขึ้นมา :  การยึดมั่น : การยึดมั่นในที่นี้หมายถึง การมีทัศนคติที่มั่นคงต่อการมีส่วนร่วมไม่ว่าจะเจอความท้าทายหรือความพ่ายแพ้ การยึดมั่นคือการไม่ยอมอยู่อย่างโดดเดี่ยวท่ามกลางการสงสัยตัวเอง แต่คือการใช้ความผิดหวังเป็นแรงผลักดันที่อยู่เบื้องหลังความพยายามในปัจจุบันและอนาคต การควบคุม : การควบคุมคือการไม่ยอมอยู่อย่างไร้อำนาจ การควบคุมคือการยอมทำสิ่งต่างๆ และยอมสู้เพื่อสิ่งนั้น เป็นการพยายามที่จะสร้างผลลัพธ์มากกว่าจะปล่อยให้ผลลัพธ์เกิดขึ้นเอง การท้าทาย : การท้าทายสะท้อนทัศนคติของการไม่ยอมแพ้ ที่มองว่าความเครียดต่างๆ ไม่ว่าจะเป็นความเครียดเชิงบวกหรือเชิงลบเป็นทางเดียวที่จะได้เรียนรู้และพัฒนาตัวเอง ใช้เวลานึกภาพสิ่งที่ต้องทำในแต่ละวัน แทนที่จะแค่สร้างรายการสิ่งที่ต้องทำขึ้นมา ให้คุณนึกภาพขั้นตอนที่คุณต้องทำเพื่อให้โปรเจ็กต์และภารกิจสำคัญเสร็จลุล่วงออกมาจริงๆ งานวิจัยพบว่าการนึกกิจกรรมออกมาเป็นภาพเพิ่มความเร็วและความสำเร็จในการทำงานให้เสร็จลุล่วง หมายความว่าเวลาที่คุณวางแผนเป็นภาพ คุณจะสามารถทำสิ่งต่างๆ ได้มากขึ้นในแต่ละวัน  ด้านล่างนี้เป็นวิธีการฝึกจินตนาการภาพเพื่อความสำเร็จ :   นึกถึงคุณสมบัติส่วนตัวที่คุณต้องมีเพื่อให้ประสบความสำเร็จ ไม่ว่าคุณจะเป็นผู้อำนวยการธนาคารหรือเป็นประธานสมาคมผู้ปกครองและครูของโรงเรียน คุณก็ต้องมีคุณสมบัติที่คนที่ประสบความสำเร็จทุกคนเขามีกัน การฟัง การเรียนรู้ การสื่อสาร การมอบหมายงาน การจัดการ เป็นต้น และทักษะอื่นๆ ที่คนที่ประสบความสำเร็จมีกัน จินตนาการหน้าตาของความสำเร็จ คุณกำลังพยายามเป็นนักออกแบบภายในที่ประสบความสำเร็จอยู่หรือเปล่า หรือเป็นพ่อ/แม่ที่เลี้ยงลูกอยู่บ้าน ไม่ว่าความสำเร็จของคุณจะเป็นอะไร คุณต้องนึกภาพความสำเร็จที่คุณปรารถนา ลงรายละเอียดถึงขั้นว่าคุณจะใส่ชุดอะไรอยู่และใครจะอยู่ตรงนั้นบ้าง ใช้การยืนยันตัวเอง ภาพสอดคล้องกับคำพูดหรือการเขียนยืนยันตนเอง เช่น ถ้าคุณอยากเป็นนักกอล์ฟที่ประสบความสำเร็จ หลับตาแล้วพูดย้ำกับตัวเองว่า "ฉันเห็นตัวเองบนพื้นสีเขียว ฉันรู้สึกสบายใจ มั่นใจ และพร้อมสวิง พอฉันตีลูกกอล์ฟ มันก็เด้งไปที่ๆ ฉันอยากจะให้มันไป มันหล่นลงบนพื้นสีเขียว 2 สโตรกโอเวอร์พาร์" ส่วนหนึ่งของความสำเร็จคือการรู้ตัว และส่วนหนึ่งของการรู้ตัวคือการเข้าใจแรงผลักดันที่ขับเคลื่อนความปรารถนาและพฤติกรรมของคุณ  การจะรู้ได้ต้องอาศัยการระบุเป้าหมาย ถ้าคุณประสบความสำเร็จแล้วคุณจะได้อะไร และความสำเร็จนั้นสร้างผลกระทบด้านบวกในชีวิตของคุณอย่างไร เช่น ถ้าคุณอยากเลื่อนตำแหน่งที่ทำงาน ถามตัวเองว่าทำไม เพราะคุณอยากได้เงินมากขึ้นหรือมันเป็นความสำเร็จส่วนบุคคลที่ยิ่งใหญ่ขึ้น เป็นเพราะคุณอยากทำให้คนอื่นประทับใจหรือเปล่า การคิดทบทวนเกี่ยวกับการกำหนดเป้าหมายอาจทำให้คุณได้ประเมินความต้องการของตัวเองอีกครั้งและตัดสินใจได้อย่างชาญฉลาดมากยิ่งขึ้น เพราะฉะนั้นถ้าคุณรู้ว่าเหตุผลที่คุณอยากเลื่อนตำแหน่งนั้นจริงๆ แล้วไม่ได้สอดคล้องกับตัวตนที่คุณจะต้องเป็นเพื่อให้ได้มันมา คุณก็ต้องพิจารณาลำดับความสำคัญของคุณอีกครั้งและหาทางรักษาความสุขส่วนบุคคลไว้โดยที่ยังประสบความสำเร็จอยู่ด้วย เขียนกำหนดเวลาที่บอกว่าคุณทำอะไรไปบ้างและสัปดาห์ที่แล้วใช้เวลาไปเท่าไหร่ ดูดีๆ ว่าคุณใช้เวลาและความพยายามไปกับอะไร ซึ่งรวมถึงเวลาที่ใช้ในการสร้างความสัมพันธ์ส่วนตัวและการงานด้วย เพราะมันมีบทบาทสำคัญต่อความสำเร็จ  ถามตัวเองว่าสิ่งที่คุณได้กลับมาจากการลงทุนเวลาไปนั้นคุ้มค่ากับความพยายามที่คุณเสียไปหรือเปล่า เช่น การคุยกับแฟนจนดึกดื่นทำให้คุณทำงานที่คุณรักได้อย่างมีประสิทธิภาพมากขึ้นไหม การทำงานเป็นครู 40 ชั่วโมงต่อสัปดาห์ช่วยเติมเต็มความปรารถนาส่วนบุคคลที่อยากจะช่วยเหลือเด็กๆ และทำให้โลกนี้น่าอยู่ขึ้นหรือเปล่า ปรับความคาดหวังและวิธีที่จะเติมเต็มความคาดหวังนั้นๆ ถามตัวเองว่างานและความรับผิดชอบอะไรบ้างที่ให้ความพึงพอใจโดยรวมแก่คุณได้มากที่สุดแล้วเขียนลงไป ทีนี้ดูรายการที่คุณเขียนไว้แล้วถามตัวเองว่า มีอุปสรรคอะไรบ้างที่คุณต้องเผชิญเพื่อไปให้ถึงเป้าหมาย อุปสรรคเหล่านี้เป็นสิ่งที่คุณสร้างขึ้นเองหรือเป็นความท้าทายที่จะทำให้คุณกลายเป็นคนที่ดีกว่าเดิม อุปสรรคเหล่านี้เป็นสิ่งที่คุณกำจัดออกจากเส้นทางของคุณเพื่อให้คุณเข้าใกล้ความสำเร็จมากขึ้นหรือเปล่า หนึ่งในหลุมพรางของความสำเร็จคือ การไขว่คว้าเป้าหมายเพราะว่าคนอื่นประสบความสำเร็จจากเป้าหมายนั้นโดยที่คุณเพิกเฉยต่อแรงปรารถนาของตนเอง ซึ่งไม่ได้ความว่าคุณควรทำอะไรไม่คิดหน้าคิดหลัง แต่คือการทำในสิ่งที่คุณทำได้ดีและเรียนรู้ที่จะใช้ประโยชน์จากความคิดสร้างสรรค์และความกระตือรือร้นของคุณให้ได้มากที่สุด  งานที่ดีย่อมให้ค่าตอบแทนที่ดี แทนที่จะตั้งหน้าตั้งตาหางานที่ได้เงินดี ให้หางานที่คุณกระตือรือร้นที่จะทำและทำได้ดีจะดีกว่า ความสามารถที่ยอดเยี่ยมในสาขาใดก็ตามย่อมให้ผลตอบแทนด้านการเงินที่ดี คุณเองก็เหมือนสินค้า เวลาที่คนลงทุนในบริษัท เหตุผลคงไม่น่าจะเป็นเพราะสินค้าที่บริษัทนั้นขายเป็นของที่ขาดไม่ได้ แต่เป็นเพราะคนที่รับผิดชอบสั่งการโปรเจ็กต์มีวิสัยทัศน์และสร้างความมั่นใจได้มากกว่า เวลาที่คุณโอบกอดแรงปรารถนาของตัวเอง คุณได้ฉายลักษณะเด่นจากบุคลิกและทักษะที่ทำให้คุณเจ๋งกว่าใคร คนอื่นๆ จะมองเห็นสิ่งนี้ และพวกเขาก็จะเชื่อมั่นในตัวคุณ ลงมือทำเพราะคุณไม่ทำไม่ได้ นึกว่าอะไรที่ทำให้คุณอยากตื่นนอนตอนเช้า บทบาทที่ทำงาน บทบาทพ่อ/แม่ หรืองานอดิเรกที่คุณทำตอนเย็น หาทางแต่งงานกับสิ่งที่สร้างแรงบันดาลใจให้คุณมีทักษะหรือเป็นสินค้าที่เป็นที่ต้องการ และลงทุนในความสำเร็จของตัวเอง ความแข็งแกร่งทางจิตใจไม่ได้หมายถึงการไม่มีอารมณ์ใดๆ แต่เป็นการตระหนักถึงอารมณ์ที่กำลังเกิดขึ้น และเข้มแข็งพอที่จะจัดการกับมันได้แม้จะมีความอึดอัดใจที่หลีกเลี่ยงไม่ได้  หาแรงกระตุ้น คุณประหม่าเวลาอยู่ท่ามกลางคนไม่รู้จักหรือเปล่า คุณเบื่องานในปัจจุบันที่เป็นกุญแจสำคัญของความสำเร็จในโปรเจ็กต์ที่ใหญ่กว่าหรือไม่ แทนที่จะพูดว่า "ถ้าไม่ต้องทำ...ได้ก็ดีสิ" ให้พูดว่า "ฉันต้องผ่านมันไปให้ได้" หรือ "ทำวันต่อวันก็แล้วกัน" เริ่มจากเรื่องเล็กๆ ถ้าวันนี้คุณห้ามใจไม่ดูทีวีจนกว่าจะล้างเสร็จได้ 1 ปีหลังจากนี้คุณก็จะห้ามใจไม่ให้เลิกวิ่งมาราธอนกลางคันหลังจากวิ่งไปได้ 22 กิโลเมตรแล้ว การฝึกตนเพื่อความสำเร็จไม่ได้เกิดขึ้นเร็วเหมือนดีดนิ้ว แต่เป็นการรักษามาตรฐานและนิสัยที่ดีเป็นระยะเวลานานและในทุกๆ ด้านของชีวิต เช่นเดียวกับที่คุณต้องวางแผน การถอยกลับมาดูว่าคุณทำอะไรสำเร็จไปแล้วบ้างและยังต้องทำอะไรอีกนั้นสำคัญพอๆ กัน  เขียนบันทึก กิจกรรมบางอย่างเช่นการเขียนบันทึก เขียนรายการต่างๆ การใช้ปฏิทินหรือบอร์ดช่วยให้คุณได้ทบทวนและติดตามหนทางสู่ความสำเร็จ จำไว้ว่าการทบทวนนั้นไม่ใช่เรื่องง่าย จุดประสงค์ทั้งหมดของการทบทวนหนทางสู่ความสำเร็จไม่ใช่การตบไหล่ตัวเองแล้วชมว่าเก่งมาก แต่เป็นการประเมินให้ถ่องแท้ว่าคุณทำได้ตามที่ตั้งใจไว้หรือเปล่า ถ้าไม่ได้คุณก็อาจจะต้องปรับเปลี่ยนแผนการเดิมสักหน่อย หรืออาจจะยกเครื่องแผนการเดิมที่คุณคิดไว้ทั้งหมดว่าคุณจะทำอะไร การเริ่มใหม่ไม่ใช่การหลงทาง ถ้าระหว่างที่ทบทวนคุณคิดขึ้นมาได้ว่าคุณกำลังเดินบนเส้นทางที่ผิด ก็ถึงเวลาต้องคิดภาพเส้นทางใหม่ หยุดและพิจารณาสิ่งที่คุณได้เรียนรู้และหาวิธีที่จะข้ามจากเส้นทางที่คุณเดินอยู่ไปยังอีกเส้นทางหนึ่งที่สัมพันธ์กับความทะเยอะทะยานและพรสวรรค์ของคุณมากกว่า
เรียนรู้จากความล้มเหลว. ทำงานเชิงรุก ไม่ใช่เชิงรับ. อยู่ท่ามกลางคนที่ประสบความสำเร็จ. รักษาความสัมพันธ์ที่แข็งแกร่งและเป็นบวก. ถามคำถามและฟังมากกว่าพูด. รับผิดชอบ. ยึดมั่นในมาตรฐานสูง. ตื่นแต่เช้า. ออกกำลังกาย. ใส่ใจภาวะทางอารมณ์และสุขภาพจิต. วางแผนเป็นภาพ. รู้ว่าทำไมคุณถึงอยากได้ในสิ่งที่คุณอยากได้. จัดลำดับความสำคัญเสียใหม่. โอบกอดแรงปรารถนาของคุณ. เรียนรู้ที่จะอดทนต่อความอึดอัดใจและผลตอบแทนที่ล่าช้า. ทบทวนความก้าวหน้า.
https://www.wikihow.com/Become-a-Success https://www.wikihow.com/Become-a-Success https://www.wikihow.com/Become-a-Success
Adopting the Habits of Success Attaining Success through Healthy Living Attaining Success as a Mental Process